Krav til intern opplæring for sertifisering av førere i Bane NOR - instruks

1. Hensikt og omfang

Dokumentet er forankret i STY-604356 Kompetansestyring og sertifisering for Bane NORs egentransport.

Sikre at alle førere som fremfører tog der Bane NOR (BN) er trafikkutøver, tilfredsstiller Bane NORs krav til sertifisering. Dette innebærer grunnopplæring som fører, trafikksikkerhet og særbestemmelser for framføring, opplæring i type kjøretøy og på aktuell infrastruktur. Videre inneholder dokumentet bestemmelser for tilbakekalling av sertifikat, midlertidig eller permanent.

**Internopplæring for førere kreves gjennomført og bestått for:**

Førere ansatt i Bane NOR som tidligere er sertifisert hos annen trafikkutøver

Førerkandidater

Førere innleid fra eksterne virksomheter (trafikkutøver eller annen leverandør)

Førere som har vært uten sertifisering i mer enn 12 måneder, uten individuell oppfølgingsplan

Med fører menes den som er ansvarlig for framføring av tog og skift.

1. Beskrivelse
	1. Krav til kompetanse og sertifiseringer for å ha et gyldig sertifikat

Det forutsettes at føreren har godkjent grunnkompetanse og kan fremlegge Førerbevis (SJT) og vitnemål fra Norsk fagskole for lokomotivførere eller tilsvarende. Førerkandidater skal ha fagskole med 60 eller 90 fagskolepoeng.

Førere skal vurderes og sertifiseres av Bane NOR. Sikkerhetsleder/personalansvarlig leder i godkjent virksomhet skal dokumentere at førerkandidater og førere har opplæring som minimum tilfredsstiller Bane NORs krav. Førere som skal sertifiseres, meldes inn på endringsskjema vedlagt aktuell dokumentasjon. Innmeldingen skal gjennom individuell opplæringsplan inneholde sertifiseringsbehov med hensyn til type og infrastrukturkompetanse.

Godkjente virksomheter som skal ha sertifiserte førere må dokumentere at de disponerer jernbanekjøretøy.

Opplæring i Bane NOR s styringsdokumenter for førere gjennomføres for alle som skal fremføre kjøretøy med BN som trafikkutøver. Opplæringen gjennomføres etter gjeldende læreplan.

Krav til opplæring og prøving før førstegangs sertifisering eller resertifisering i BN.

|  Opplæring/prøvingFørerkategori | Internopplæring ifølge gjeldende læreplan | Typeopplæring  | Infrastruktur-kompetanse  | Kjøretrening  | Praktisk prøve  | Godkjenning på lokomotiv |
| --- | --- | --- | --- | --- | --- | --- |
| Førere som er nyutdannede (førerkandidater) | x | x | x | x | x | x\* |
| Førere i Bane NOR som har vært uten sertifisering i mer enn 12 måneder, uten individuell oppfølgingsplan  | x | x | x |  | x |  |
| Lokomotivførere som tidligere er sertifisert(eventuelt hos annen trafikkutøver) | x | (x) | (x) | x | x | x |
| Traktorførere (UR23) som tidligere er sertifisert (eventuelt hos annen trafikkutøver etter 2013) | x | (x) | (x) | x | x |  |

(x) betyr at opplæring gjennomføres om kompetanse ikke kan dokumenteres int. BN sine krav.

\* betyr at føreren må dokumentere minst 1000km kjøretrening i tillegg til grunnleggende krav.

* 1. Krav til opplæring:

Bane NORs styrende dokumenter og prosedyrer

Trafikkregler med særbestemmelser

Skifting i Bane NOR

Typeopplæring på aktuelle kjøretøy

Infrastrukturkompetanse på aktuelle strekninger

Kjøretrening iht. gjeldende krav

Prøving

* 1. Øvelseskjøring

Øvelseskjøringen gjennomføres lokalt med godkjent kjørelærer i to deler; øvelseskjøring 1 og øvelseskjøring 2.

Øvelseskjøring 1 har som mål å introdusere førerkandidaten til den type togframføring og skifting som utføres i forbindelse med beredskap, drift, vedlikehold og utbygging, samt trening i BNs regelverk. Minimum 18 timer fordelt på 6 skift/praksisdager, maksimalt 6 timer godskrives som praksis hver dag.

Øvelseskjøring 2 har som mål at kandidaten skal kunne utføre klargjøring av tog og skift, framføre tog og utføre skifting etter BNs regelverk på en selvstendig, effektiv og trygg måte iht. styrende dokumenter. Opplæringen skal gjennomføres i minimum 40 timer fordelt på mer enn 15 skift/praksisdager etter bestått teoretisk eksamen (555).

* 1. Sluttkompetanse og vurdering:

**Prøving med sensor**

Ved sertifisering av førere gjennomfører oppnevnt sensor prøving gjennom observasjon av den enkelte fører. Prøving dokumenteres ved bruk av sjekkliste med resultat **bestått** eller **ikke bestått.**

Ved ikke bestått kan kandidaten gis ytterligere øvelseskjøring/opplæring før sertifisering. Hvis kandidaten vurderes som ikke å ha tilstrekkelig grunnlag eller ikke være skikket, vil leder bli informert.

* 1. Sertifisering, dokumentasjon, registrering

Førerkompetanse dokumenteres og sertifiseringer registreres i BNs sertifikatregister før utstedelse av gyldig sertifikat.

* 1. Krav til opplæring og sertifisering på type kjøretøy

Opplæring og sertifisering på Bane NORs kjøretøy og kjøretøy som disponeres av leverandører, er gjenstand for samme krav og følges opp av godkjent opplæringssenter ved Sertifisering Transport. Opplæring bestilles minst 4 uker før ønsket gjennomføring, opplæring hos leverandører meldes forerkompetanse@banenor.no med samme frist.

Opplæring og prøving gjennomføres i henhold til lære- og opplæringsplan for aktuelt kjøretøy.

Førerkandidater må ha fullført og bestått underveisvurdering i sentral internopplæring før de kan gjennomføre og få godkjent typeopplæring.

For førere som tidligere er sertifisert hos annen trafikkutøver kan typeopplæring gitt av annen operatør vurderes godkjent for sertifisering.

* + 1. Etter å ha fullført typeopplæringen skal førere kunne:

kjøretøyets oppbygging, virkemåte og system

kjøretøyets styrings- og kontrollfunksjoner

bruke kjøretøydokumentasjonen

ta hensyn til begrensninger i bruk av kjøretøyet

enkel feilsøking og gjennomføre kompenserende tiltak for mulige feil

gjennomføre uttak og andre prøver før avgang bl.a. bremstester

gjennomføre vedlikehold

gjennomføre innsett, hensetting og kobling til ekstern strøm

klargjøre for sleping i tog og kjøring for egen maskin

vise hvordan tilleggsutstyr brukes, f.eks. kraner

betjene førerrommets kontroller og kommunikasjonssystem

bruke all informasjons som er tilgjengelig i skjermer og instrumenter

fremføre kjøretøyet på en sikker og effektiv måte

bruke kjøretøyets nød- og sikkerhetsutstyr

beherske nøddrift

klassifisere feil og håndtere driftshendelser

* + 1. Læremateriell

Opplæringsplan for den enkelte kjøretøytype

Relevante håndbøker og betjeningshåndbok for kjøretøyet

Førerens regelbok

* + 1. Arbeidsform og omfang på opplæringen

Opplæringen tilpasses kjøretøytypen og gjennomføres som en kombinasjon av teoretisk og praktisk opplæring.
Omfanget i antall timer er avhengig av kjøretøyets kompleksitet og fastsettes i opplæringsplanen for kjøretøytypen. Typeopplæring skal omfatte minst 21 timer teoretisk og praktisk opplæring.

Tilleggskrav for førere med fagskoleutdanning (med 90 eller 60 stp.) for fremføring og sertifisering på diesellokomotiv. Kravet oppfylles med typeopplæring og dokumentert kjøretrening i fremføring av tog på minst 200 meter i minst 1000 km. Førere uten fagskole vurderes individuelt på bakgrunn av grunnutdanning.

* + 1. Kompetansekrav til instruktør og sensor for typekurs

Instruktøren skal være sertifisert for aktuell type materiell og være godkjent av BNT

Teknisk instruktør kan benyttes i opplæringen etter avtale med BNT

Ansvarlig for praktisk opplæring i bruk av kjøretøyetskal være typesertifisert instruktør.

Sensor skal være godkjent og utpekt av BNT

* + 1. Deltakerantall

Maksimum 4 deltakere.

* + 1. Organisering av opplæringen

| Aktivitet | Ansvarlig |
| --- | --- |
| Avtale med godkjent leverandør som disponerer/benytter kjøretøy i kontrakter med Bane NOR for drift, vedlikehold, prosjekter og beredskap.  | Sertifisering Transport (SET) |
| Kontrollere opplæringsplan og læremateriell til bruk for instruktør. | Fagekspert sertifisering |
| Godkjenne instruktør, teknisk instruktør og veileder ved behov.Utpeke sensor | Fagekspert sertifisering |
| Tilrettelegge opplæringen med hensyn til sted (tilgang til kjøretøy, undervisningsrom og grav), utstyr og andre praktiske forutsetninger som kunngjøring for praktisk opplæring | Leverandør (bestiller),Unntaksvis SET |
| Kontrollere forkunnskap til påmeldte deltakere | SET |
| Kalle inn påmeldte deltakere og bestille teoretisk prøve hos Sertifisering(tidspunkt forut for sensurering) | Leverandør (bestiller) |
| Forberedende samtale med kontaktperson/bestiller i forkant av kursstart | Instruktør |
|  Gjøre tilgjengelig kursmateriell og avtale om deltakernes forberedelse | Instruktør |
| Gjennomføre teoretisk og praktisk opplæring. Med hjelp av teknisk instruktør og/eller veileder ved behov | Instruktør |
| Tilrettelegge praktisk og teoretisk prøve, inkl. sensurering | Instruktør |
| Administrere teoretisk prøve. Vurdere, og godkjenne deltakernes kunnskaper og ferdigheter. Sende inn dokumentasjon på bestått praktisk typekompetanse til Digitalt Servicetorg.  | Sensor |
| For enkelte typer kreves brukeropplæring/trening før sertifisering (ref. aktuell læreplan). I disse tilfeller er det deltaker som sørger for innsending av dokumentasjon når opplæring/trening er fullført. | Deltaker og veileder (instruktør) |
| Godkjenne teoretisk og praktisk prøve og eventuelt dokumentert bruk av kjøretøy. Registrere typesertifisering og utstede nytt sertifikat | Godkjenner og utsteder Transport |
| Kontrollere og signere nytt sertifikat  | Fører |

* + 1. Vurdering og sertifisering

Sluttvurdering består av en teoretisk og en praktisk prøve. Vurderingskriterier for begge prøver utarbeides i henhold til lære- og opplæringsplan. Sertifiseringen kan godkjennes når dokumentert bruk av kjøretøyet er lastet opp i Digitalt Servicetorg.

Vurderingsskjema STY-603674 skal benyttes ved sluttvurdering. Ved ikke bestått praktisk prøve må deltakeren meldes på ny typeopplæring før teoretisk prøving og sluttvurdering kan gjennomføres.

* 1. Krav til vedlikehold av sertifisering

For å vedlikeholde sertifiseringen skal føreren fornye kompetansen, og bestå en periodisk prøve hvert 3. år. Dersom kompetansen ikke er benyttet i løpet av de siste 12 månedene, skal periodisk opplæring og prøving gjennomføres for å beholde sertifiseringen.

Ved fravær fra funksjonen mer enn fire måneder skal det utarbeides og gjennomføres en individuell opplæringsplan. Denne skal sendes forerkompetanse@banenor.no for godkjenning. Det vil bli vurdert behovet for ny prøving før gjenopptakelse av funksjonen.

Ved sertifisering på sesongbaserte kjøretøy sertifiseres fører årlig for å sikre kompetanse, dvs. at gyldighet på sertifisering settes til 12 måneder. Opplæring gjennomføres lokalt, og teoretisk prøve avlegges gjennom Sertifisering Transport. Dokumentasjon på opplæringen dateres og signeres av instruktør og fører som har mottatt opplæringen.

* + 1. Utløpt sertifisering

Ved utløp av sertifisering på mer enn to måneder skal repeterende opplæring gjennomføres lokalt. Gjennomføring av opplæringen bekreftes av leder gjennom e-post til forerkompetanse@banenor.no før repeterende prøve gjennomføres.

Sertifiseringen som er utløpt med mer enn seks måneder, krever ny typeopplæring som avtales med Sertifisering og gjennomføres i henhold til ordinære bestemmelser for typeopplæring (pkt. 2.4). Kompetanse/sertifiseringer som ikke er praktisert og oppdatert de 12 siste måneder er ugyldig.

* 1. Krav til opplæring og sertifisering på infrastruktur
		1. Læringsmål, fører skal kunne:
* bruke ”Strekningsbeskrivelse for Jernbanenettet”
* finne og ta hensyn til særbestemmelser for strekningen
* kjenne og håndtere driftsformer og signalsystemer på strekningen
* betjene anordninger for å kunne benytte sidespor
* kjenne til signaler, stasjoner og plattformer
* ta hensyn til forhold som har betydning for bremsing av toget
* ta hensyn til stigninger, fall og andre forhold av betydning for framføringen
* forstå betydningen av risikoforhold og beredskap på strekningen
* utføre enkle beredskapstiltak, særlig ved brann i tunneler
	+ 1. Læremidler
* Aktuelle deler av Strekningsbeskrivelse for Jernbanenettet (SJN)
* Gyldige S-sirkulærer for strekningen
* Infrastrukturkompetanse - strekningsfilmer i kursportalen
	+ 1. Varighet (teori og praksis)

Varighet på opplæringen tilpasses gjeldende strekning og avklares med veileder, kjørelærer eller med Transport som ansvarlig for BNs egentransport.

Førere må selv ta ansvar for vedlikehold av kompetanse i periodene mellom pålagt periodisk prøving. Dette kan innebære oppdatert kunnskap og praktisk opplæring.

* + 1. Arbeidsform under opplæringen

Opplæringen starter med selvstudier i ”Strekningsbeskrivelsen for Jernbanenettet”, kart, filmer eller liknende.

* + 1. Kravene er delt i 3 kategorier:

**A:** Strekningen har få eller ingen særbestemmelser av betydning. Krav til praktisk opplæring med veileder/kjørelærer og teoretisk elektronisk prøve. For førerkandidater er det også krav til framføring på strekningen med godkjent kjørelærer.

**B:** Strekningen har forhold som krever praktisk opplæring, veiledet framføring og teoretisk prøve.

**C:** Strekningen er kompleks og krever særskilt opplæring, veiledet framføring med kjørelærer og teoretisk prøve elektronisk og i noen tilfeller suppleres denne med annen prøveform.

Hvilke strekninger som hører til kategori A, B, eller C kommer frem i STY-603673 - mal. Særbestemmelser skal gis spesiell oppmerksomhet ved veiledet framføring.

Andre retningslinjer:

* Veiledet opplæring og framføring gjennomføres sammen med fører som er sertifisert på aktuell infrastruktur.
* Førerkandidater skal ha opplæring og veiledet framføring med godkjent kjørelærer.
* Under veiledet framføring benyttes vedlagte sjekkliste med oversikt over hvilke forhold som skal gjennomgås. (ref. STY-603673 - mal)
* Særskilt opplæring: Den praktiske opplæringen gjennomføres i forhold til den enkelte streknings egenart og førers/førerkandidatens læreforutsetninger.
* Kunnskapen verifiseres ved at det gjennomføre en elektronisk prøve.
* Sertifisering på strekning fra ekstern operatør kan vurderes godkjent som veiledet framføring. Dokumentasjonen må ha vært gyldig i løpet av de 12 siste måneder. Føreren avlegger teoretisk prøve før sertifisering.
	+ 1. Deltakerantall

Antall førere under opplæringen i kjøretøyet vurderes av veileder eller kjørelærer. Maksimalt antall bestemmes av antall sitteplasser i førerrommet, maksimalt 4 deltakere i tillegg til veileder. Hver enkelt fører/førerkandidat skal delta i framføringen ut fra behov definert av veileder/kjørelærer.

* + 1. Kompetansekrav til veileder

Som veileder benyttes erfaren fører dvs. fører som har vært sertifisert i minst tre år, og godkjent for framføring på aktuell strekning. For opplæring på kategori C-strekning må veileder være godkjent kjørelærer.

* 1. Språkkrav for framføring med utenlandsk og norsk fører

Opplæring og testing av språkkunnskaper skal sikre kommunikasjon og sikkerhet ved fremføring.

Målgruppen er framføringsansvarlig på innleid utenlandsk kjøretøy som skal fremføres som tog. Det er krav til samme språktest for utenlandsk fører, fra og til engelsk og språket der føreren har fått utstedt sitt førerbevis og er sertifisert.

* + 1. Standard for kunnskapsprøve er utarbeidet for følgende:

Norsk – engelsk og engelsk - norsk for norsk fører som er framføringsansvarlig

Tysk – engelsk og engelsk – tysk for utenlandsk fører

Språktest for øvrige språk må bestilles i god tid, minst 2 måneder før behov for språktesten.

* + 1. Ansvar

Innleier av kjøretøy/godkjent virksomhet som disponerer kjøretøyet har overordnet ansvar for at språktest blir gjennomført og dokumentert før framføring og bruk. Transport har ansvaret for gjennomføring og registrering av kompetansen.

|  |  |  |
| --- | --- | --- |
| Trinn | Aktivitet | Ansvarlig |
| 1 | Initiere behov for språktest gjennom en bestilling gjennom Digitalt Servicetorg.   | Innleier/godkjent virksomhet som disponerer kjøretøyet |
| 2 | Opplæring i kommunikasjon | Instruktør/sikkerhetsleder |
| 3 | Gjennomføre og vurdere språkkunnskap gjennom muntlig prøving eller interaktiv test | Eksaminator |
| 4 | Bestått resultat dokumenteres gjennom vurderingsskjema som signeres av kandidat og sensor | Sensor |
| 5 | Dokumentasjonen sendes Sertifisering Transport for godkjenning og registering.Kopi sendes:Bestiller av testenSikkerhetsleder/personalansvarlig leder for fører | Sensor |
| 6 | Godkjenning og registrering i BNs kompetanseregistreringssystem | Sertifisering Transport  |

* + 1. Krav til instruktør og sensor

Instruktøren skal ha god fag- og språkkunnskap. Transport godkjenner og utpeker eksaminator og sensor.

* + 1. Referanser og henvisninger
* Førerens Regelbok STY-603526 1.7. d), 6.2.2 a) og 6.2.2.1
* Skjema for dokumentasjon av gjennomført språktest på norsk, engelsk og tysk STY-601144
	1. Tilbakekall
	Tilbakekall av sertifikat for førere i Bane NOR og fremgangsmåten når det oppstår en situasjon som kan føre til vedtak om tilbakekall.
		1. Innhold:

Hvem som har myndighet til å beslutte tilbakekall

Hvordan tilbakekalling foregår og videre saksbehandling

Hvilke vurderingsmomenter som legges til grunn

Hvordan vedtak formidles og adgang til å påklage vedtaket

Sertifisering Transport (SET) forvalter sertifikatregisteret på vegne av Bane NOR og er den seksjonen i Transport som utsteder sertifikat.

Transport ved Driftsoperative senter (DROPS) har ansvar for operativ oppfølging av og kontroll med Bane NORs egentransport.

* + 1. Hvem som har myndighet til å beslutte tilbakekall

|  |  |  |
| --- | --- | --- |
| Trinn | Aktivitet | Ansvarlig |
| 0 | Bane NOR kan kalle tilbake sertifikatet hvis føreren ikke oppfyller kriteriene for å inneha sertifikat.Ref. Førerforskriften § 29 og internt regelverk i Bane NOR | DROPS/ Sertifisering (SET) |
| 1 | Førerbevis meldt tilbakekalt fra Statens Jernbanetilsyn | SET |
| 2 | Kravene til gyldig sertifikat er ikke lenger til stede | SET |
| 3 | Fører er meldt sluttet i virksomheten av personalansvarlig leder | SET |
| 4 | Fører er involvert i uønsket hendelse, avvik, brudd på regelverk eller krav til førere | DROPS |

* + 1. Hvordan tilbakekalling foregår og videre saksbehandling

| Trinn | Aktivitet | Ansvarlig |
| --- | --- | --- |
| 0 | Når hendelser inntreffer, skal forholdene rundt hendelsen/avviket undersøkes og føreren skal få anledning til å forklare seg med personalansvarlig leder til stede før videre behandling og vedtak | DROPS/ Sertifisering (SET) |
| 1 | Samle inn fakta, rapporter og forberede saken | DROPS |
| 2 | Kalle inn fører til møte gjennom personalansvarlig leder. Sertifikat, førerbevis andre relevante dokumenter medbringes. | DROPS |
| 3 | Gjennomføre møte med mål om å få frem alle relevante opplysninger før vedtak fattes. Vedtak og tiltak dokumenteres i skjema tilpasset den aktuelle saken. | DROPS/ Sertifisering (SET) |
| 4 | Vedtak fattes og formidles fører gjennom personalansvarlig leder. | DROPS/ Sertifisering (SET) |

* + 1. Hvilke vurderingsmomenter som legges til grunn

|  |  |  |
| --- | --- | --- |
| Trinn | Aktivitet | Ansvarlig |
| 0 | Ved vedtak om hvorvidt tilbakekall skal finne sted, og eventuelt for hvor lenge, vektlegges relevante omstendigheter og eventuelle tidligere forhold. | DROPS/ Sertifisering (SET) |
| 1 | Vurdering av skadepotensiale, spesielt personskade, vurderes før vedtak fattes. | DROPS |
| 2 | Eventuelle formildende omstendigheter, advarsler og tidligere tilbakekall de siste 5 år vurderes før endelig vedtak fattes. | DROPS/ Sertifisering (SET) |

* + 1. Hvordan vedtak formidles og adgang til å påklage vedtaket

|  |  |  |
| --- | --- | --- |
| Trinn | Aktivitet | Ansvarlig |
| 0 | Vedtak med tilhørende tiltak blir formidlet fører og personalansvarlig leder i møtet, bekreftes skriftlig og opplysninger om klagetilgang gis ved fortsatt tilbakekalling av sertifikat. | DROPS/ Sertifisering (SET) |
| 1 | Ved advarsel oppheves tilbakekalling av sertifikatet når møtet er hevet. | DROPS/SET |
| 2 | Ved fortsatt tilbakekalling, midlertidig eller permanent, får fører og personalansvarlig leder vedtaket tilsendt. | DROPS |
| 3 | Eventuell klage sendes: driftsoperativtsenter@banenor.no innen to uker etter vedtak er fattet. | Sikkerhetsleder/Personalansvarlig leder |
| 4 | Klagen behandles av nedsatt utvalg innen tre uker etter mottatt klage. Beslutningen sendes uten forsinkelse og med informasjon om endelig vedtak. | DROPS/ Sertifisering (SET) |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 007 | 08.04.2024 |   |